To tog fra Aalborg til København blev mandag morgen aflyst ind til Aarhus, fordi DSB i deres planlægning af dagens drift havde overset to særtog med børn der skulle på lejrskole. - Der er tale om en planlægningsfejl hvor vi ikke har fået booket personale til de to lejrskoletog. Derfor valgte vi at flytte personalet fra de ordinære afgange, fortæller Tony Bispeskov, der er trafikinformationschef ved DSB. - Det er en klar fejl, og det vil vi gerne undskylde, fortsætter Tony Bispeskov.
DSB valgte mandag morgen at aflyse to tog mod København. - En klar fejl, siger de nu.